b'\n_START_ARTICLE_\nKlotar III.\n_START_SECTION_\n\xc5\xbdivljenje\n_START_PARAGRAPH_\nPavel Diakon v svoji Zgodovini Langobardov pi\xc5\xa1e, da je v zgodnjih 660. letih frankovska vojska napadla Provanso in nato Italijo. Vojska je prodrla do tabora langobardskega kralja Grimoalda I. Beneventskega v Rivoliju pri Asti in Grimoald je navidezno pobegnil. Franki so izropali njegov tabor in proslavljali zmago, potem pa jih je Grimoald sredi no\xc4\x8di napadel in prisilil na vrnitev v Nevstrijo._NEWLINE_Po smrti svetega Eligija leta 661 je bilo kmalu po njegovi smrti napisano Eligijevo \xc5\xbeivljenje, ki omenja, da je prebivalstvo v frankovskih mestih zdesetkala kuga. Bedovih pi\xc5\xa1e, da se je enako zgodilo Britanskem oto\xc4\x8dju leta 664._NEWLINE_Med Klotarjevim regentstvom so Avstrazijci \xc5\xbeeleli imeti svojega kralja in Klotarjeva vlada je za njihovega kralja imenovala Klotarjevega brata Hilderika II.._NEWLINE_Med Klotarjevo vladavino je umrl majordom Erhinoald. Sku\xc5\xa1\xc4\x8dina Frankov je na njegovo mesto izvolila Elbroina. Ebroin je, po Bedovem pisanju, leta 668 vodil d\xc5\xbeavno zunanjo politiko in notranjo varnost. Liber historiae Francorum omenja samo \xc5\xa1tiri leta Klotarjeve vladavine, zato je mogo\xc4\x8de, da je za\xc4\x8del vladati \xc5\xa1ele leta 669, ko so njegovi mentorji menili, da je odrasel.\n_START_SECTION_\nSmrt\n_START_PARAGRAPH_\nUmrl je spomladi leta 673. Pokopali so ga v baziliki Saint Denis v Parizu. Nasledil ga je brat Teoderik III..\n_START_SECTION_\nZapu\xc5\xa1\xc4\x8dina\n_START_PARAGRAPH_\nKlotarja III. pogosto omenjajo kot prvega roi fain\xc3\xa9ant \xe2\x80\x93 brezdelnega kralja iz merovin\xc5\xa1ke dinastije. Najmanj zadnja \xc5\xa1tiri leta njegove vladavine se to trditvijo popolnoma ujemajo.'